**Y Polisi ynghylch Cywerthedd Asesiadau**

# Mae’r polisi hwn yn sicrhau cydraddoldeb rhwng gwahanol ddulliau asesu, a dilyniant clir ar gyfer y dulliau hynny, o fewn y Brifysgol. Pan dybir bod angen gwyro oddi wrth y paramedrau a nodir yn y polisi hwn, rhaid darparu cyfiawnhad ysgrifenedig llawn yn y ddogfen ddilysu briodol.

**I ddibenion cymharu, mae’r cywerthoedd a roddir yn berthnasol i fodwl 20 credyd.** Fel arfer, defnyddir un neu ddwy elfen asesu i fesur cyflawniad y Deilliannau Dysgu mewn modwl 20 credyd (ond ni ddylid defnyddio mwy na phedair elfen asesu mewn unrhyw fodwl unigol, beth bynnag yw ei bwysiad credyd). Gallai elfen asesu unigol, megis portffolio, gynnwys elfennau asesu llai; fodd bynnag mewn rhai achosion, yn enwedig lle mae’r elfennau hynny yn rhai gwahanol ac iddynt bwysiad sylweddol, gall fod yn fwy priodol i’w dynodi’n elfennau asesu unigol er mwyn sicrhau na fydd myfyrwyr dan anfantais.

Ar draws sector Addysg Uwch y DU mae’n gyffredin i 20 credyd ar unrhyw lefel gael eu hasesu trwy asesiad yn cynnwys rhyw 5000 o eiriau neu asesiad cyfwerth; fodd bynnag er mwyn caniatáu dilyniant o fewn rhaglen rhoddir y niferoedd geiriau canlynol fel canllaw:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Dull Asesu** | **Uned asesu** | **Pwysiad** | **Lefel 3/4** | | **Lefel 5/6** | | **Lefel 7** | |
| **Safonol** | **Uch.** | **Safonol** | **Uch.** | **Safonol** | **Uch.** |
| Asesiad ysgrifenedig\* | Nifer y  geiriau | 100% | 3000 | 4000 | 4000 | 5000 | 5000 | 6000 |
| 50% | 1500 | 2000 | 2000 | 2500 | 2500 | 3000 |

\* Mae asesiad ysgrifenedig yn cynnwys y canlynol: Aseiniad/Traethawd Ysgrifenedig, Prosiect Ymchwil/Traethawd Hir, Llyfrau Proses/Dyddlyfrau, Adroddiad Ysgrifenedig, Llyfr Labordy, Adolygiad Academaidd, Blog/Wiki, Adroddiad ar Leoliad

**Fel canllaw yn unig, mae’r dulliau asesu canlynol yn cyfateb yn fras i’r niferoedd geiriau sydd eu hangen ar gyfer asesiadau ysgrifenedig mewn modwl 20 credyd â’r pwysiad a nodir isod (D.S. ni fwriedir i hyn fod yn rhestr gynhwysfawr o’r dulliau asesu).**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Dull Asesu** | **Uned asesu** | **Pwysiad** | **Lefel 3/4** | | **Lefel 5/6** | | **Lefel 7** | |
|  |  |  | **Safonol** | **Uch.** | **Safonol** | **Uch.** | **Safonol** | **Uch.** |
| Arholiad (a welir/nas gwelir o flaen llaw) | Hyd (oriau) | 50% | 1 | 2 | 2 | 3 | 2 | 3 |
| Portffolio\* | Elfennau | 50% | 2 | 3 | 3 | 4 | 4 | 5 |
| Blogiau | Isafswm o gofnodion | 50% | 2 | 3 | 3 | 4 | 4 | 5 |
| Cyflwyniad Seminar (unigol) | Hyd (munudau) | 50% | 10 | 15 | 15 | 20 | 15 | 20 |
| 25% | 5 | 8 | 8 | 10 | 8 | 10 |
| Cyflwyniad Seminar  (grŵp) | Hyd fesul person (munudau) | 50% | 5 | 10 | 10 | 15 | 10 | 15 |
| 25% | 3 | 5 | 5 | 8 | 5 | 8 |
| Fideo (Unigol) | Hyd (munudau) | 50% | 3 | 5 | 5 | 10 | 10 | 15 |
| 25% | 2 | 3 | 3 | 5 | 5 | 8 |
| Fideo (Grŵp) | Hyd fesul person (munudau) | 50% | 2 | 4 | 4 | 8 | 8 | 10 |
| 25% | 1 | 2 | 2 | 4 | 4 | 5 |
| Prosiect Perfformiad Ymarferol | Hyd fesul person (munudau) | 50% | 3 | 5 | Prosiect Perfformiad Estynedig yn dibynnu ar y cynnwys | | | |
| Cyfweliad Academaidd | Hyd (munudau) | 50% | 15 | 20 | 20 | 25 | 25 | 30 |

**\***Portffolio**:** Gallai elfennau gyfeirio at amrywiol weithgareddau, crynodebau, cerddi, adolygiadau o lenyddiaeth, llyfr brasluniau, darnau o gelf, nifer o friffiau prosiect, camau’r broses o greu arteffact unigol neu weithgaredd